stanford-oval/wikipedia huggingface dataset:
Sikyonilaisten aarrekammio (Olympia)
Aiheesta muualla

Kuvia tai muita tiedostoja aiheesta Sikyonilaisten aarrekammio Wikimedia Commonsissa
Celebrity Big Brother 2005

| Celebrity Big Brother 2005 |
| --- | --- |
Maa:  Iso-Britannia ja Irlanti
Esittäminen
Verkko:  Channel 4
Ensimmäinen esitys:  6. tammikuuta 2005
Viimeinen esitys:  23. tammikuuta 2005
Jaksojen määrä:  19
Celebrity Big Brother 2005 oli kolmas hyväntekeväisyys Big Brother -kausi Britanniassa. Kauden voitti Mark "Bez" Berry.
Asukkaat

| Nimi | Sija |
| --- | --- |
Mark "Bez" Berry: Voittaja
Kenzie: 2. sija
Birgitte Nielsen: 3. sija
Jeremy Edwards: Viides häädetty
Caprice Bourret: Neljäs häädetty
Lisa l'Ansson: Kolmas häädetty
John McCririck: Toinen häädetty
Jackie Stallone: Ensimmäinen häädetty
Germaine Greer: Luovutti
Nimeämistaulukko

|  | Päivä 7>  | Päivä 10>  | Päivä 13>  | Finaali Päivä 18>  | Finaali Päivä 18>  | Nimeämisiä saanut>  |
| --- | --- | --- | --- | --- | --- | --- |
| Bez | Jackie, John | Brigitte, Kenzie | Jeremy, Lisa | Voittaja (Päivä 18) | Voittaja (Päivä 18) | 11 |
| Kenzie | John, Jackie | John, Bez | Bez, Brigitte | 2. sija (Päivä 18) | 2. sija (Päivä 18) | 2 |
| Brigitte | John,  Jackie | John, Bez | Bez, Caprice | 3. sija (Päivä 18) | 3. sija (Päivä 18) | 6 |
| Jeremy | Jackie, Lisa | Bez, Brigitte | Brigitte, Caprice | Häädetty   (Päivä 16) | Häädetty   (Päivä 16) | 3 |
| Caprice | John, Jackie | Bez, John | Bez, Brigitte | Häädetty  (Päivä 16) | Häädetty  (Päivä 16) | 3 |
| Lisa | John, Jackie | John, Bez | Bez, Kenzie | Häädetty   (Päivä 14) | Häädetty   (Päivä 14) | 2 |
| John | Bez, Caprice | Brigitte, Jeremy | Häädetty  (Päivä 12) | Häädetty  (Päivä 12) | Häädetty  (Päivä 12) | 9 |
| Jackie | Bez, Jeremy | Häädetty   (Päivä 9) | Häädetty   (Päivä 9) | Häädetty   (Päivä 9) | Häädetty   (Päivä 9) | 6 |
| Germaine | Luovutti  (Päivä 6) | Luovutti  (Päivä 6) | Luovutti  (Päivä 6) | Luovutti  (Päivä 6) | Luovutti  (Päivä 6) | Ei tietoa |

| Häätöäänestyksessä | Jackie, John | Bez, John | none | Bez, Brigitte, Caprice, Jeremy, Kenzie, Lisa | Bez, Brigitte, Caprice, Jeremy, Kenzie, Lisa |  |
| Luovuttanut | Germaine | none | none | none | none |  |
| Häädetty | Jackie | John | Nimeämiset void | Lisa | Brigitte |  |
| Häädetty | Jackie | John | Nimeämiset void | Caprice | Kenzie |  |
| Häädetty | Jackie | John | Nimeämiset void | Jeremy | Bez |  |
Ison-Britannian Big Brother
| --- | --- |
Normaalituotantokaudet:  1 (2000) | 2 (2001) | 3 (2002) | 4 (2003) | 5 (2004) | 6 (2005) | 7 (2006))  |  8 (2007) |  9 (3008) |  10 (2009) |  11 (2010) | 12 (2011) |  13 (2012) | 14 (2013)
Julkkistuotantokaudet:  1 (2001) ·  2 (2002) ·  3 (2005) ·  4 (2006) ·  5 (2007) ·  6 (2009) ·  7 (2010) ·  8 (2011) ·  9 (2012)  ·   10 (2012) |  11 (2013) |  12 (2013)
Spin-offtuotantokaudet:  Teen Big Brother | Big Brother Panto | Big Brother: Celebrity Hijack | Ultimate Big Brother
Muut artikkelit:  Big Brother | Endemol | Channel 5 | Channel 4 | Jade Goody
Silbermond

| Silbermond |
| --- | --- |

 Silbermond Donauinselfestillä 2009
Tiedot
Toiminnassa:  1998–
Tyylilaji:  vaihtoehtorock
Kotipaikka:  Bautzen, Saksa
Laulukieli:  saksa
Jäsenet:  Stefanie Kloß, laulu   Andreas Nowak, rummut   Johannes Stolle, basso   Thomas Stolle, kitara  
Levy-yhtiö:  Modul / Sony  
Aiheesta muualla
Kotisivut
Infobox OKNimi-testi OK: 
Silbermond (suomeksi Hopeakuu) on saksalainen vaihtoehtorock-yhtye Bautzenista, Saksista. Silbermond perustettiin vuonna 2000 nimellä JAST, joka tulee yhtyeen jäsenten nimien ensimmäisistä kirjaimista. Yhtyeen nimi muutettiin vuonna 2001 muotoon Silbermond. Bändin jäsenet ovat Stefanie Kloß (laulu), Andreas Nowak (rummut), Johannes Stolle (basso) ja Thomas Stolle (kitara).
Historia

Silbermondin jäsenet tapasivat toisensa ensimmäisen kerran vuonna 1998, kun he ottivat osaa musiikkiprojektiin TEN SING. Kaksi vuotta myöhemmin he päättivät muodostaa oman ryhmänsä, ja ryhtyivät esiintymään paikallisesti nimellä JAST, joka tulee yhtyeen jäsenten etunimien ensimmäisistä kirjaimista. Vuonna 2001 he muuttivat yhtyeen nimeksi Silbermondin keskittyen samalla esiintymään saksaksi ensimmäistä kertaa.
Tammikuussa 2004 yhtye sai mahdollisuuden tehdä avausesityksen laulaja Jeanette Biedermannille. Jälkeenpäin he julkaisivat ensimmäisen singlensä Mach's Dir Selbst, jota seurasi debyyttialbumi Verschwende deine Zeit, joka myi tuplaplatinaa Saksassa ja Itävallassa. Myöhemmin he julkaisivat kolme muuta singleä, muun muassa top-5-listan hitin Symphonie. Vuoden 2004 lopussa yhtye lähti kiertueelle, ja huhtikuussa 2005 he julkaisivat ensimmäisen musiikki-DVD:nsä Verschwende Deine Zeit – Liven, joka myi kultaa. Heinäkuussa 2005 Silbermond otti osaa Berliinissä pidettyyn Live 8:aan, jossa he esittivät kappaleen Zeit für Optimisten.
Huhtikuussa 2006 Silbermond julkaisi toisen albuminsa, Laut Gedachtin. Albumi pääsi Saksan ja Itävallan albumilistoilla ensimmäiseksi, ja albumilla ollut single Unendlich pääsi top-10-hittilistan joukkoon. Vaikka albumin toinen single, Meer Sein, ei päässyt top-30-listalle, albumin kolmannesta singlestä, lokakuussa 2006 julkaistusta Das Bestestä, tuli yhtyeen ensimmäinen ykköshitti.
Diskografia > Albumit

Verschwende deine Zeit (2004)
Laut Gedacht (2006)
Nichts passiert (2009)
Himmel auf (2012)
Leichtes Gepäck (2015)
Schritte (2019)
Diskografia > Singlet

Mach’s dir selbst (2004)
Durch die Nacht (2004)
Symphonie (2004)
Zeit für Optimisten (2005)
Unendlich (2006)
Meer sein (2006)
Das Beste (2006)
Das Ende vom Kreis (2007)
Bis zum Schluss (2008)
Irgendwas bleibt (2009)
Ich bereue nichts (2009)
Krieger des Lichts (2009)
Here we go again / Unendlich - Silbermond trifft Jenix (2010)
Himmel auf (2012)
Für dich schlägt mein Herz (2012)
Ja (2012)
Leichtes Gepäck (2015)
Das Leichteste der Welt (2016)
Aiheesta muualla

Kuvia tai muita tiedostoja aiheesta Silbermond Wikimedia Commonsissa
Silbermondin viralliset sivut (saksaksi)
Silbermond-faniklubi (saksaksi)
Silbermond Myspacessa (saksaksi)
Camera Obscura (yhtye)

Camera Obscuran laulaja Tracyanne Campbell yhtyeen konsertissa vuonna 2007
Camera Obscura on vuonna 1996 perustettu skotlantilainen indie pop -yhtye, jonka musiikille ovat tunnusomaisia pirteät ja retrotyyliset melodiat.
Historia

Camera Obscuran perustivat vuonna 1996 Glasgowissa laulaja ja kitaristi Tracyanne Campbell, lyömäsoittaja John Henderson ja basisti Gavin Dunbar. Vähän ajan kuluttua yhtyeeseen liittyi myös kitaristi David Skirving.
Camera Obscura julkaisi esikoissinglensä “Park & Ride” vuonna 1996 itsenäisellä Andmoresound-levymerkillä. Yhtyeen musiikkia verrattiin usein Belle & Sebastianiin.
Vuonna 2000 yhtyeeseen liittyivät trap-rumpali Lee Thompson ja kosketinsoittaja Lindsay Boyd. Seuraavana vuonna David Skirving jätti yhtyeen, ja hänen tilalleen kitaristiksi otettiin Kenny McKeeve. Vuonna 2002 Lindsay Boydin tilalle tulivat kosketinsoittaja Carey Lander ja trumpetisti/lyömäsoittaja Nigel Baillie. Seuraavana vuonna Henderson jätti yhtyeen.
Yhtyeen esikoisalbumi Biggest Bluest Hi-Fi julkaistiin vuonna 2001, ja siltä otettu single “Eighties Fan” myi melko hyvin. Toisen albumin Underachievers Please Try Harder (2003) jälkeen yhtye teki kiertueen Britteinsaarilla ja Yhdysvalloissa. Kolmas albumi Let’s Get Out of This Country julkaistiin vuonna 2006. Seuraava albumi My Maudlin Career (2009) julkaistiin 4AD-levymerkillä. Single “French Navy” menestyi singlelistalla, ja albumi nousi brittilistan top-50:een ja Yhdysvaltain top-100:aan. Nigel Baillie jätti yhtyeen vuonna 2009. Yhtyeen viides albumi Desire Lines julkaistiin vuonna 2013. Carey Lander kuoli kaksi vuotta myöhemmin, minkä jälkeen yhtye on jatkanut nelijäsenisenä.
Nykyinen kokoonpano

Tracyanne Campbell – laulu, kitara
Kenny McKeeve – laulu, kitara
Gavin Dunbar – bassokitara
Lee Thomson – rummut
Diskografia > Albumit

Biggest Bluest Hi Fi (2001)
Underachievers Please Try Harder (2003)
Let's Get Out of This Country (2006)
My Maudlin Career (2009)
Desire Lines (2013)
Diskografia > Singlet

Park and Ride (1998)
Your Sound (1998)
Eighties Fan (2001)
Teenager (2003)
Keep it Clean (2004)
I Love My Jean (2005)
Lloyd, I'm Ready to Be Heartbroken (2006)
Let's Get Out of This Country (2006)
If Looks Could Kill (2007)
Tears for Affairs (2007)
French Navy (2009)
Honey in the Sun (2009)
The Sweetest Thing (2009)
The Blizzard / Swans (2009)
The Nights Are Cold (2010)
Do it Again (2013)
Break it to You Gently / Do it Again (2013)
Troublemaker (2013)
Aiheesta muualla

Viralliset kotisivut
City Lights (kirjakauppa)

City Lights -kirjakauppa vuonna 2007.
City Lights on 1953 perustettu maineikas sanfranciscolainen kirjakauppa ja kustantamo, jonka omistaa Lawrence Ferlinghetti.
Kustantamo sai julkisuutta, kun se julkaisi Allen Ginsbergin runon Huuto. Julkaisijaa vastaan nostettiin 1957 epäsiveellisyyssyyte, mutta syyte hylättiin. Suomessakin runon esittäminen radiossa nosti eduskunnassa pienen myrskyn.
Aiheesta muualla

City Lights Bookstore -kirjakauppa. (englanniksi)
Sikyonilaisten aarrekammio (Delfoi)

| Sikyonilaisten aarrekammio> θησαυρὸς τῶν Σικυωνίων |
| --- | --- |
 Sikyonilaisten aarrekammion rauniot.
Sijainti:  Delfoin arkeologinen alue, Delfoí, Fokis, Keski-Kreikka, Kreikka
Koordinaatit:  38°28′54″N, 22°30′6″E
Rakennustyyppi:  aarrekammio
Valmistumisvuosi:  noin 413 eaa.
Rakennuttaja:  sikyonilaiset
Tyylisuunta:  doorilainen
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sikyonilaisten aarrekammio (m.kreik. θησαυρὸς τῶν Σικυωνίων, Thēsauros tōn Sikyōniōn) oli antiikin aikainen aarrekammio Delfoissa Kreikassa. Se sijaitsi Pyhän tien varrella Sifnoslaisten aarrekammion lähellä.
Aarrekammio rakennettiin klassisella kaudella noin vuonna 413 eaa. Se oli yksi lukuisista Delfoin Pyhän tien varrella sijainneista aarrekammioista ja tarkoitettu Delfoin Apollonin temppelille annettujen votiivilahjojen säilyttämiseen. Se oli rakennettu ilmeisesti varhaisemman aarrekammion paikalle. Alkuperäisen oli rakennuttanut ilmeisesti Sikyonin tyranni Kleisthenes arkaaisella kaudella noin vuonna 570–550 eaa. ensimmäisen pyhän sodan jälkeen. Rakennusten välinen historiallinen suhde on kuitenkin epäselvä.
Alkuperäinen aarrekammio oli suorakulmionmuotoinen monopteros-rakennus. Paikalla oli myös jonkinlainen tholos. Myöhempi aarrekammio, jonka rauniot paikalla ovat nykyisin, edusti doorilaista tyyliä ja muistutti arkkitehtuuriltaan pientä kreikkalaista temppeliä. Rakennuksen cella avautui itään ja sen julkisivun puolella oli kaksi pylvästä. Se hyödynsi varhaisemman rakennuksen osia. Rakennuksesta on säilynyt perustukset sekä muun muassa metooppeja, joissa kuvataan erilaisia mytologisia aiheita, kuten Dioskuureja, Argo-laivaa sekä Kalydonin metsäkarjun metsästystä. Löydetyt koristeosat ovat Delfoin arkeologisessa museossa.
Aiheesta muualla

Kuvia tai muita tiedostoja aiheesta Sikyonilaisten aarrekammio Wikimedia Commonsissa
Sinervo

Sinervo on muun muassa seuraavien suomalaisten sukunimi:
Agnes Sinervo-Mantere (ent. Salovius, o.s. Sinervo, 1895–1989), sairaanhoitaja ja lastenhoitajakoulutuksen kehittäjä
Aira Sinervo (kirjailijanimi Aira Brink, myöh. Aira Kolula, 1914–1968), kirjailija, runoilija ja sanoittaja
Elvi Sinervo (1912–1986),  kirjailija, runoilija ja suomentaja, Aira Sinervon sisar
Helena Sinervo (s. 1961), runoilija, kirjailija ja suomentaja
Maarit Sinervo (myöh. Lodenius-Sinervo, 1945–2004), toimittaja, suomentaja ja rauhanaktivisti, Aira Sinervon tytär
Timo Sinervo (s. 1975), kiekonheittäjä
Ursula Sinervo (1949–1980), kirjailija, Aira Sinervon tytär
Väinö Sinervo (k. 1918), Tampereen apulaismiliisipäällikkö, teloitettiin 1918
Entinen nimi

Sylvi Siltanen (o.s. Johansson, myöh. Sinervo, 1909–1986), kansanedustaja, maaherra (sd)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Charlie Jane Anders

| Charlie Jane Anders |
| --- | --- |

Henkilötiedot
Kansalaisuus:  Yhdysvallat
Ammatti:  kirjailija
Kirjailija
Tuotannon kieli: englanti
Kirjallinen suuntaus: science fiction
Palkinnot
 Nebula-palkinto, Locus-palkinto 
Aiheesta muualla
charliejane.com
Löydä lisää kirjailijoitaKirjallisuuden teemasivulta
Charlie Jane Anders on yhdysvaltalainen tieteiskirjailija. Hän on ollut Hugo-palkinnon ehdokas vuonna 2017.
Teokset

All the Birds in the Sky (2016), Locus ja Nebula-palkinnot
Aiheesta muualla

Kuvia tai muita tiedostoja aiheesta Charlie Jane Anders Wikimedia Commonsissa
Colombia (yritys)
Aiheesta muualla

Leiväntekijät. Helsingin Leipomotyöntekijäin ammattiosaston tarina 1888-2018[vanhentunut linkki]
Kuva, Kaivotalon Café de Colombian kahvila
Maikki Järven pro gradu, Helsingin Yliopisto 2019: The distant coffee partners –Bilateral relationship between Finland and Colombia 1950-2018
Chucrallah-Nabil El-Hage

El-Hage, 2019
Chucrallah-Nabil El-Hage (s. 26. helmikuuta 1943) on libanonilainen maroniitteihin kuuluva katolinen arkkipiispa. Hänet vihittiin papiksi 13. kesäkuuta 1970 ja valittiin kesäkuussa 2003 Tyrin arkkieparkian arkkipiispaksi. Piispaksi vihkiminen seurasi 29. marraskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Maroun Khoury Sader.
Soikealampi (Kinnula, Matkusjoki)

| Soikealampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°17′53″N, 24°48′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  suo-oja Nurkkapuroon 
Järvinumero:  14.455.1.001
Mittaustietoja
Pinnankorkeus:  163,9 m  
Pituus:  650 m  
Leveys:  120 m  
Rantaviiva:  1,461 km  
Pinta-ala:  5,899 ha  
Tilavuus:  0.000014 km³ 
Keskisyvyys:  0,24 m  
Suurin syvyys:  0,7 m  
Saaria:  ei saaria 
 fiSoikealampi 
Soikealampi  on Keski-Suomessa Kinnulassa  Jäpänrannan lähellä sijaitseva lampi.
Maantietoa

Lampi on 650 metriä pitkä, 120 metriä leveä, ja sen pinta-ala on 5,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 14 400 kuutiometriä. Sen keskisyvyys on 0,2 metriä ja suurin syvyys on 0,7 metriä. Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Nurkkapuron valuma-alueeseen (14.455) se kuuluu. Lammen vedenpinnan korkeus on 163,9 metriä mpy.
Silent Waters (kappale)

| ”Silent Waters” Amorphis |
| --- | --- | --- |

Singlen tiedot
 Albumilta: Silent Waters
 Julkaistu: 27. kesäkuuta 2007
 Formaatti: CDS
 Tyylilaji: heavy metal
 Levy-yhtiö: Nuclear Blast
Listasijoitukset
  Suomen virallinen lista: 2.
Amorphiksen muut singlet
| ”The Smoke” 2006 | ”Silent Waters” 2007 | ”Silver Bride” 2009 |
Silent Waters on suomalaisen Amorphiksen kahdeksas single. Se julkaistiin vuonna 2007 levymerkillä Nuclear Blast Records.
Kappale ylsi Suomen virallisen listan toiselle sijalle.
Kappaleet

Silent Waters (edit) – 04.04
Sign – 04.38
Silent Waters (album version) – 04.51
Kokoonpano

Tomi Joutsen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Sinem Kurtbay

| Sinem Kurtbay> Henkilötiedot |
| --- | --- |
Syntynyt: 24. toukokuuta 1991 (ikä 33) Savonlinna
Uran tiedot
Laji:  purjehdus
Sinem Kurtbay (s. 24. toukokuuta 1991 Savonlinna) on suomalainen kilpapurjehtija, joka kilpailee 49er X- ja Nacra 17 -luokissa.
Suomessa syntynyt Kurtbay asui 12-vuotiaaksi saakka Turkissa, jossa hän aloitti purjehduksen seitsenvuotiaana Istanbulin pursiseurassa. Hänen isänsä on turkkilainen ja äitinsä suomalainen. Hänen äitinsä työskentelee Aalto-yliopistossa kansainvälisten asioiden päällikkönä, isä on arkkitehti ja isoisä oli suurlähettiläs.
Hän kävi Suomessa englanninkielisen lukion ja muutti 19-vuotiaana opiskelemaan Kööpenhaminaan kauppakorkeakouluun kolmeksi ja puoleksi vuodeksi. Opiskeluun kuului myös jakso Singaporessa. Nykyään Kurtbay asuu Espanjassa. Hän puhuu kuutta kieltä.
Kurtbay edustaa NJK:n (Nyländska Jaktklubben) purjehdusseuraa. Hänen valmentajanaan ovat toimineet Joakim Wilenius (vuodesta 2021) ja Jan Thorström. Vuonna 2020 Kurtbayn valmentajana toimi tanskalainen Allan Nørregaard, joka voitti olympiapronssia vuonna 2012 Lontoossa 49er-luokassa.
Ura

Kurtbay aloitti purjehduksen 7-vuotiaana Optimistijollassa ja siirtyi sen jälkeen skiff-luokkiin; 29er, 29er XX, (49er) ja 49er FX.
Vuoden 2013 MM-kilpailuissa Kurtbay kilpaili Silja Kanervan kanssa 49er X -luokassa ja sijoittui sijalle 17.
Kurtbay oli lähellä olympiapaikkaa vuonna 2016, mutta loukkaantuminen vesitti suunnitelmat.
Vuoden 2018 lopulla Kurtbayn pari Janne Järvinen sai selkävamman, ja Akseli Keskinen tuurasi häntä koko vuoden 2019 ajan. Vuonna 2020 Kurtbay sijoittui MM-kilpailuissa Nacra 17 -luokassa yhdeksänneksi parinaan Keskinen. Vuoden 2021 MM-kilpailuissa Kurtbay ja Keskinen sijoittuivat viidenneksi.
Maaliskuussa 2021 Kurtbay purjehti parinsa Janne Järvisen kanssa Nacra 17 -luokassa Suomelle maapaikan Tokion olympialaisiin 2021. Järvisen saatua tuomion niin sanotussa Katiska-vyyhdessä Suomen Olympiakomitea valitsi hänen tilalleen olympiaedustajaksi Akseli Keskisen. Olympialaisissa Kurtbay ja Keskinen saavuttivat sijan 13.
Vuonna 2022 Kurtbay ja Keskinen voittivat Nacra 17 -luokan EM-hopeaa Tanskassa heinäkuussa ja MM-pronssia Halifaxissa syyskuussa.
Kurtbay ja Keskinen osallistuivat Pariisin olympialaisiin 2024. Kisojen avajaisissa Kurtbay toimi Suomen lipunkantajana. Kurtbayn ja Keskisen budjetti olympiahankkeelle on noin 200 000 euroa. Heitä sponsoroi Georg ”Tusse” Tallberg, joka omistaa heidän käyttämänsä veneen. Vene maksaa noin 50 000 euroa. Toinen tukija on Normetin hallituksen puheenjohtaja Aaro Cantell. Olympiapaikka varmistui elokuussa 2023 purjehduksen MM-kisoissa Haagissa.
Soikea Vuorijärvi

| Soikea Vuorijärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°33′40″N, 26°53′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Vuorijärveen 
Järvinumero:  14.712.1.031
Mittaustietoja
Pinnankorkeus:  146,5 m  
Pituus:  280 m  
Leveys:  170 m  
Rantaviiva:  0,698 km  
Pinta-ala:  1,291 ha  
Suurin syvyys:  7,2 m  
Saaria:  ei saaria 
 fiSoikea Vuorijärvi 
Soikea Vuorijärvi tai Soikea-Vuorijärvi on Pohjois-Savossa Rautalammilla  Hoikankylän lähellä sijaitseva järvi.
Maantietoa

Järvi on 280 metriä pitkä, 170 metriä leveä, ja sen pinta-ala on 1,3 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Järven vedenpinnan korkeus on 146,5 metriä mpy.
Bürgerliches Gesetzbuch

Bürgerliches Gesetzbuch (tai BGB) on Saksan siviilioikeuslakikirja. Sitä valmisteltiin vuodesta 1881 lähtien ja se tuli voimaan 1. tammikuuta 1900 korvaten sitä ennen käytössä olleen roomalaisen oikeuskäytännön. Sitä pidettiin massiivisena uraauurtavana projektina. Saksan siviili­oikeus­laki­kirja on ollut mallina vastaaville laeille monissa muissa maissa kuten Portugalissa, Virossa, Latviassa, Kiinan tasa­vallassa, Japanissa, Thaimaassa, Etelä-Koreassa, Kiinan kansan­tasa­vallassa, Kreikassa ja Ukrainassa.
Historia > Saksan keisarikunta

Kun Ranskassa oli vuonna 1804 saatettu voimaan yhtenäinen siviili­laki, Code Napoléon, alettiin Saksassa yleisesti toivoa vastaavan­laista siviili­lain­säädännön kodifiointia, joka järjestel­mällis­täisi ja yhtenäis­täisi monet toisistaan poikkeavat lait, jotka olivat voimassa Saksan eri ruhtinas­kunnissa. Saksan liiton aikana yritykset tällaisen lain laatimiseksi epä­onnistuivat siitä syystä, että ei ollut sellaista lainsäädäntöelintä, jonka valta olisi ulottunut koko Saksaan. Lisäksi hanketta vastusti Friedrich Carl von Savignyn historiallinen koulukunta.
Vuonna 1871 useimmat Saksan valtiot yhdistyivät Saksan keisari­kunnaksi. Aluksi lain­säädäntä­valta siviili­oikeuden alalla kuitenkin pysyi osa­valtioilla, kunnes vuonna 1873 keisari­kunnan perustus­­lakiin lisättiin säännös, "Lex Miquel-Lasker" (nimetty Johannes von Miquelin ja Eduard Laskerin mukaan), joka siirsi siviili­oikeuden keisari­kunnan päätös­valtaan. Tämän jälkeen asetettiin useita komiteoita, joiden oli määrä laatia koko maalle yhteinen siviili­laki korvaamaan eri osa­valtioiden siviili­lait.
Ensimmäinen laki­ehdotus vuodelta 1888 ei saanut laajaa kannatusta. Asetettiin toinen komitea, johon kuului 22 jäsentä, juristien lisäksi myös finanssi­alan edustajia sekä eri ideo­logisten suuntausten kannattajia, ja joka laati toisen ehdotuksen. Sen jälkeen kun ehdotukseen oli tehty merkittäviä muutoksia, Saksan valtiopäivät hyväksyivät sen vuonna 1896. Se tuli voimaan vuoden 1900 alussa ja on ollut siitä lähtien Saksan siviili­oikeuden perustana.
Historia > Natsi-Saksa

Natsi-Saksan aikana suunniteltiin BGB:n korvaamista uudella siviili­oikeuden kodifikaatiolla, joka olisi saanut nimekseen "Volksgesetzbuch" ("kansan laki­kirja") ja jonka olisi ollut määrä paremmin kuvastaa natsismin ideo­logiaa, kun taas BGB perustui pikemminkin vapaa­mielisiin aatteisiin. Tätä hanketta ei kuitenkaan koskaan toteutettu. Joitakin BGB:n peri­aatteita kuten Bona fide -periaatetta (242 §, "Grundsatz von Treu und Glauben") kuitenkin alettiin tulkita natsien käsityksen mukaisesti.
Historia > Saksa vuodesta 1945

Kun Saksa vuonna 1949 jakautui Saksan liittotasavaltaan (Länsi-Saksa) ja Saksan demo­kraattisen tasa­valtaan (Itä-Saksa), Bürgerliches Gesetz­buch jäi aluksi voimaan siviili­oikeuden perustana molemmissa valtioissa. Sosialistisessa Itä-Saksassa BGB:n säännökset kuitenkin vähitellen korvattiin uusilla laeilla, joista ensimmäisenä säädettiin uusi perhelaki vuonna 1966, kunnes vuonna 1976 astui voimaan kokonaan uusi siviili­laki (Zivilgesetzbuch) ja vuonna 1982 uusi sopimus­laki. Vuonna 1990 tapahtuneesta Saksojen yhdisty­misestä lähtien BGB on jälleen ollut voimassa koko Saksassa.
Myös Länsi-Saksassa ja myöhemmin jälleen yhdisty­neessä Saksassa BGB:hen on tehty useita muutoksia. Huomattavimmat muutokset tehtiin vuonna 2002, jolloin varsinkin sen velvoite­oikeutta koskevaan osastoon tehtiin suuria muutoksia. Vaikka BGB on siviili­oikeuden perustana, myös oikeudellisilla ennakko­tapauksilla on rajoitettua merkitystä: tapa, jolla tuomio­istuimet tulkitsevat säännöksiä, on muuttunut monella tavoin ja kehittyy edelleen, mikä johtuu erityisesti säännösten suuresti abstraktista luonteesta. Viime vuosina lain­laatijat ovat myös yrittäneet yhdistää joitakin myöhemmin säädettyjä erillisiä lakeja BGB:hen. Esimerkiksi asunnon vuokraa koskevat säännökset, joista välillä laadittiin erillisiä lakeja kuten Miet­höhenge­setz ("vuokra­maksu­laki"), on nyttemmin jälleen sisällytetty BGB:hen.
BGB on jatkuvasti Saksan lain­säädännön kulma­kivi. Muu lain­säädäntö perustuu BGB:n periaatteisiin. Esimerkiksi Saksan kauppa­laki sisältää vain säännökset, jotka koskevat erityisesti kauppa- ja osakeyhtiöitä, mutta niitäkin koskevat myös BGB:n yleiset säännökset.
BGB on tyypillistä 1800-luvun lain­säädäntöä, ja sitä on alusta lähtien arvosteltu siitä, ettei se ota huomioon sosiaalisen vastuun näkö­kohtia. Lain­säätäjät ja oikeus­käytäntö ovat aikojen kuluessa enemmän tai vähemmän onnistuneesti yrittäneet sovittaa tällaiset näkö­kohdat BGB:hen. Viime vuosina eurooppa­oikeuden vaikutus on ollut suuri, ja myös sen vuoksi BGB:hen on tehty useita muutoksia.